Franco Franco

Franco Franco ir latviešu indīpopa grupa no Cēsīm, kas dibināta 2010. gada 15. maijā. Grupas dalībnieki ir Elizabete Vētra (vokāls), Kristīne Spure (taustiņinstrumenti), Reinis Kārkliņš (ģitāra, perkusijas) un Mārtiņš Spuris (bungas).

 Radošā darbība 
2012. gada septembrī grupa izdeva debijas singlu Grasshopper's Novel no debijas EP albuma Color Me.Jauna grupa «Franco Franco» piedāvā debijas singlu , tvnet.lv Nākamā gada martā grupa izdeva singlu Frank Killed Lee, kā arī videoklipu šai dziesmai.Jaunā pašmāju grupa «Franco Franco» izdod EP, tvnet.lv 2013. gada vasarā Franco Franco koncertēja festivālā Positivus, Golden Hammer 2013 un Riga Radio koncertsesijās.

2015. gadā tika sākts darbs pie grupas otrā EP albuma. Albums tika veidots, sadarbojoties ar grupas "Instrumenti" dalībnieku Reini Sējānu.Indīpopa kokteilis grupas Franco Franco jaunākajā mazalbumā!, skaties.lv 2016. gada 18. maijā Franco Franco izdeva pirmo singlu no albuma un video By The Lake. Tā paša gada vasarā grupa koncertēja festivālā "Piena svētki", Fono Cēsis un Playground Festival.«Franco Franco» laiž klajā EP un aicina uz prezentācijas koncertu , tvnet.lv 2016. gada 3. novembrī tika izdots EP albums Moon + Light, kas tika nominēts Latvijas Mūzikas ierakstu gada balvai nominācijā "Labākais alternatīvās un indie mūzikas albums".Latvijas Mūzikas ierakstu gada balvas nominācijas un nominanti, zeltamikrofons.lv 2017. gada 13. janvārī tika paziņots, ka grupa piedalīsies konkursā Supernova 2017, sacenšoties par iespēju pārstāvēt Latviju 2017. gada Eirovīzijas dziesmu konkursā ar albuma otro singlu Up.Cēsnieki „Franco Franco” ar dziesmu „Up” piedalīsies „Supernova 2017”, cesis.lv Franco Franco guva klausītāju un kritiķu atzinību un iekļuva konkursa pusfinālā kopā ar tādiem latviešu mūziķiem kā Linda Leen, Lauris Valters u.c.

2017. gada martā Franco Franco iesildīja britu mākslinieku Tomu Odelu, kas koncertturnejas "The Wrong Crowd Tour" ietvaros uzstājās koncertzālē "Palladium".  2017. gada jūlijā Franco Franco Siguldas pilsdrupu estrādē iesildīja britu dziedātāju Džesiju Vēru (Jessie Ware).

2017. gada decembrī Franco Franco publicēja savu pirmo skaņdarbu latviešu valodā "Vadugunis", kas tapis sadarbībā ar reperi Ipstenu Kūnu  (vārdu autors) un producentu Arstarulsmirus. Dziesma guva plašu klausītāju un radiostaciju atzinību. 2018. gada jūnijā publicēts Franco Franco singls "You Look So Good", kas vēsta par izvēles brīvību, uzdrīkstēšanos ieskatīties spogulī un pieņemt sevi arī tad, ja neatbilsti sabiedrības noteiktajām normām vai stereotipiem.

2019. gada jūlijā Franco Franco publicēja "Sirdsdejo", kas ir grupas otrais skaņdarbs latviešu valodā. "Sirdsdejo" iekļauta starp Latvijas Radio-2 aptaujas "Muzikālā banka" 2019. gada 25 vērtīgākajām dziesmām.

Franco Franco skanējumam raksturīgs spēcīgs un harizmātisks sieviešu vokāls, popmūzikas un elektronikas sajaukums, stilu (popmūzikas, indīpopmūzikas) eklektika, klavieru pielietojums, kā arī enerģiskas dzīvās uzstāšanas. Franco Franco par savu simbolu dēvē spāri.

 Atsauces 

 Ārējās saites 



 YouTube kanāls
 Franco Franco mājaslapa 

Kategorija:Latvijas mūzikas grupas
Kategorija:Supernovas dalībnieki